Anučinbreen

Anučinbreen er en isbre i Fimbulheimen i Dronning Maud Land. Den er åtte kilometer lang og munner ut i Nedresjøen i den nordre delen av Gruberfjella.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen ble navngitt etter den russiske geografen Dimitri N. Anuchin (1843–1923) av en sovjetisk ekspedisjon som gjennomførte kartlegging av breen i 1960–61.

 Kilder 

 Anučinbreen Stadnamn i norske polarområde, Norsk polarinstitutt

Kategori:Breer i Dronning Maud Land
Kategori:Artikler i Antarktis-prosjektet
Kategori:Wohlthatmassivet